สวัสดีค่ะ คือหนูมีเพศสัมพันธ์กับแฟน หลั่งนอกตลอดแต่อยากปลอดภัยไว้ก่อนเลยทานยาคุมฉุกเฉินไป แล้วผ่านมา3-4วัน หนูมีตกขาวสีเหลืองออกเขียวอ่อนๆไม่คันไม่มีกลิ่น แต่มาเยอะค่ะ แบบนี้มีโอกาสท้องรึเปล่าคะ กังวลมาก..
สวัสดีค่ะ หากหลั่งนอกนั้นจะมีโอกาสตั้งครรภ์ได้ตั้งแต่ 4%-22% ส่วนยาคุมฉุกเฉินนั้นจะสามารถป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานยาหลังจากมีเพศสัมพันธ์สำหรับอาการตกขาวสีเหลืองออกเขียวอ่อนๆ หากไม่มีคันหรือแสบช่องคลอด ไม่มีกลิ่นเหม็นผิดปกติ ก็น่าจะเป็นตกขาวที่ปกติ การที่มีปริมาณออกมากกว่ากว่าปกติ อาจเป็นผลของยาคุมฉุกเฉินได้ อาการตกขาวดังกล่าวไม่ใช่อาการที่บ่งว่าจะมีการตั้งครรภ์เกิดขึ้นค่ะ แต่แนะนำให้สังเกตอาการตกขาวต่อไปก่อน หากมีกลิ่นเหม็น มีคันหรือแสบช่องคลอด มีปวดท้องน้อย แสดงว่าช่องคลอดหรือมดลูกเกิดการติดเชื้อขึ้น ซึ่งควรไปแพทย์เพื่อตรวจและรักษาค่ะ